Боян Бойчев
Всеки ден е кошмарен

chitanka.info

Няма ли край?

Всеки ден е кошмарен.

Всеки ден е жесток.

С нокти метални

Погубва ни Бог.

Всеки ден е измъчена

Манна за рай.

Платена поръчка,

Изстрел — и край.

Всеки ден е безсмислен,

Просто бял епизод,

Всеки ден ме притиска

В смъртно легло.

Съмва кошмарът,

В сърцето залязва,

Лумва пожарът,

Изпепеленият край.

Всеки ден ме разпъва

В двубоя със Бог.

Очи да извърна

Просто не мога,

Срещу моята гибел

Самотен вървя,

Дори да не стигна,

Не прекланям глава.

Всеки ден е кошмарен

Баланс по ръба.

С нокти метални

Сграбчвам деня.

Загубен дуел,

Уморена съдба,

Но и всичко проклел,

Не прекланям глава.

Мъчително чакам

Новия ден,

Той идва със мрака,

Мрака за мен.

И душата ми бяла

Пак е чиста от кал,

Наранена, но цяла

Се превръща в печал.

Няма ли край?

април-май 1999 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.